Komission asetus (ETY) N:o 797/84, annettu 28 päivänä maaliskuuta 1984, rehuseoksiksi jalostetulle rasvattomalle maidolle ja vasikoiden rehuksi tarkoitetulle rasvattomalle maitojauheelle myönnettävää tukea koskevista yksityiskohtaisista säännöistä annetun asetuksen (ETY) N:o 1725/79 muuttamisesta



Virallinen lehti nro L 086 , 29/03/1984 s. 0022 - 0022

Espanjank. erityispainos: Luku 03 Nide 30 s. 0046

Portugalink. erityispainos: Luku 03 Nide 30 s. 0046

Suomenk. erityispainos Alue 3 Nide 17 s. 0089

Ruotsink. erityispainos Alue 3 Nide 17 s. 0089



KOMISSION ASETUS (ETY) N:o 797/84, annettu 28 päivänä maaliskuuta 1984, rehuseoksiksi jalostetulle rasvattomalle maidolle ja vasikoiden rehuksi tarkoitetulle rasvattomalle maitojauheelle myönnettävää tukea koskevista yksityiskohtaisista säännöistä annetun asetuksen (ETY) N:o 1725/79 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1600/83(), ja erityisesti sen 10 artiklan 3 kohdan, sekä katsoo, että komission asetuksen (ETY) N:o 1725/79(), sellaisena kuin se on viimeksi muutettuna asetuksella (ETY) N:o 2529/83(), 4 artiklan 1 kohdassa määritellään tuotteet, jotka on katsottava asetuksen (ETY) N:o 986/68(), sellaisena kuin se on viimeksi muutettuna asetuksella (ETY) N:o 1187/82(), 2 artiklan 1 kohdan d alakohdassa tarkoitetuiksi rehuseoksiksi; saman 4 artiklan 1 kohdan c alakohdan säännöksessä, jonka mukaan rehuseoksia ei pidä jalostaa eikä sekoittaa ennen käyttöä maa-, jalostuskarja- tai lihakarjatilalla, jätetään huomioimatta näiden tilojen ulkopuolinen käyttö; selkeyden vuoksi olisi suotavaa täsmentää, että jalostusta tai sekoittamista ei voida toteuttaa ennen loppukäyttöä, asetuksen (ETY) N:o 1725/79 liitteessä I on rasvattoman maitojauheen määritysselostemalli; saatu kokemus osoittaa, että on tarpeen määritellä tarkastuksen olosuhteet erityisesti denaturoidun rasvattoman maidon osalta, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1725/79 seuraavasti: 1. Korvataan 4 artiklan 1 kohdan c alakohta seuraavasti: "c) jotka ovat suoraan käytettävissä eläinten ravinnoksi ja joita ei jalosteta eikä sekoiteta ennen loppukäyttöä,". 2. Korvataan liitteen I alaviite 7 seuraavasti: "(7) Inerttiä jauhetta lisäämällä toteutettava tarkastus voidaan tehdä joko ennen denaturointia (lisäys suhteessa 1:20) tai denaturoinnin jälkeen (lisäys suhteessa 1:2); ominaisen hajun on oltava edelleen selvästi havaittavissa." 2 artikla Tämä asetus tulee voimaan 1 päivänä huhtikuuta 1984. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä maaliskuuta 1984. Komission puolesta Poul DALSAGER Komission jäsen () EYVL N:o L 148, 28.6.1968, s. 13 () EYVL N:o L 163, 22.6.1983, s. 56 () EYVL N:o L 199, 7.8.1979, s. 1 () EYVL N:o L 249, 9.9.1983, s. 12 () EYVL N:o L 169, 18.7.1968, s. 4 () EYVL N:o L 140, 20.5.1982, s. 6